พบติดเชื้อเพิ่ม 2 ราย จากนราธิวาส ไร้เสียชีวิตเพิ่ม ป่วยสะสม 3033 ราย 
ศบค.แถลง พบผู้ติดเชื้อเพิ่ม 2 ราย จาก จ.นราธิวาส ไร้ผู้เสียชีวิตเพิ่ม ทำให้ตัวเลขผู้เสียชีวิตรวมยังอยู่ที่ 56 ศพ รวมผู้ป่วยสะสม 3033 ราย รักษาหายแล้ว 2857 รายวันที่ 19 พ.ค.นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.แถลงสถานการณ์การระบาดของไวรัสโควิด-19 ในประเทศไทย ประจำวันที่ 19 พ.ค. 2563วันนี้ พบผู้ป่วยติดเชื้อโควิด-19 เพิ่มเติม 2 ราย ทำให้รวมติดเชื้อสะสมอยู่ที่ 3033 ราย รวมรักษาหายแล้ว 2857 ราย ยังรักษาอยู่ใน รพ. 120 ราย ไม่มีผู้เสียชีวิตเพิ่ม รวมผู้เสียชีวิตยังอยู่ที่ 56 ศพนายแพทย์ทวีศิลป์ กล่าวต่อว่า 2 ผู้ป่วยรายใหม่ เป็นผู้ป่วยสัมผัสผู้ป่วยยืนยันก่อนหน้านี้ คือ หญิงไทย อายุ 36 ปี และชายไทยอายุ 42 ปี ซึ่งเป็นลูกสาว และลูกเขยของผู้ป่วย ที่มีประวัติสัมผัสกับผู้ป่วยยืนยันที่จังหวัดนราธิวาส เข้ารับการตรวจหาเชื้อ ในวันที่ 14 พ.ค. และเคยเข้าร่วมชุมนุมเผยแผ่ศาสนา ที่ กรุงกัวลาลัมเปอร์ ประเทศมาเลเซีย เข้าพักรักษาตัวที่โรงพยาบาลนราธิวาสราชนครินทร์ แพทย์ได้ทำการส่งไปรักษาต่อยังโรงพยาบาลสงขลานครินทร์ เมื่อวันที่ 10 พ.ค. 63 เนื่องจากมีอาการทรุดหนักอย่างไรก็ตาม โฆษก ศบค.ย้ำ ตอนนี้ประชาชนสามารถตรวจโควิด-19 ฟรี ขอให้มีอาการที่เคยบอกไว้ร่วม ก็สามารถไปตรวจได้ ก็ขอให้ประชาชนไปตรวจกัน
ศบค.แถลง พบผู้ติดเชื้อเพิ่ม 2 ราย จาก จ.นราธิวาส ไร้ผู้เสียชีวิตเพิ่ม ทำให้ตัวเลขผู้เสียชีวิตรวมยังอยู่ที่ 56 ศพ รวมผู้ป่วยสะสม 3033 ราย รักษาหายแล้ว 2857 ราย 
โควิด-19,ไวรัสโคโรนา,ศบค.,ทวีศิลป์ วิษณุโยธิน,ศูนย์โควิด-19,ไฮไลต์ไวรัสโคโรน่า,ข่าวทั่วไป